bavarian-nlp/barwiki-20250901 huggingface dataset:
Erzbischof

Da Titl Erzbischof ("Erz-" vo griachisch: "αρχή", "arché", „Ofong, Fiahrung“, in da obgleitdn Bedeitung „Oba-“, und "Bischof" vo: "επίσκοπος", "epískopos", „Afseha“) wead im Kristndum vo Bischef mid bsondana Amtsstejung drong.
De Voaaussetzunga san in de oanzlna Kiachn untaschiedle gregld. Es gibd de foingdn Meglikeitn:
Analog zan deitschn Protokoi wean Bischef und Erzbischef in Bayern mid „Eana Exzejenz“ ogredd.
Bomoas

Bomoas (amtle: Bodenmais) isa Moakt im nidaboarischn Landkroas Reng und a Heilklimadischa Kuaoat. Kenna mouma sei Beagweak und an Sejwabeag.
Log.
Bomoas is duif im Boarischn Woid, siidwesdle am Fuas fom Groussn Arba, am hejxdn Beag z Bayern aussahoi fo de Oipm.
Gmoagliedarung.
De bolitische Gmoa Bomoas hod 19 amtli gnennte Oatstei:
Gschicht.
Im Urbar fo de boarischn Heazeg gfind se umara 1300, da easchde uakundliche Schriib iwa Bomoas, wou fom „"Item das Goldwerch ze Pabenmaiz"“, dazäid wiad. In da Midd voum 15. Joohundat homs in de Gruam z Bomoas, („"des Allmächtigen Gottes Gabe"“ gnennd), no Säiwa grom kod. 1485 hod Bomoas fom boarischn Heazog Albrecht IV. a bsondas Briwileg griagd und schbada, uma 1522 is da Oat za „"voikomma gfreitn Beagstod"“ woan.
Scho 1542 hodma koa Säiwa nimma gfundn kod und is dano aaf "Vitriol" umgschdiing. Vitriol isa Oxidazionszeigl wos in suifidischn Eazbeagweagl fiakimd. Des hodma domois zan Fäam fo Stoff fawend kod. 1580 is Bomoas Hofmark woan, s Rechd fo da freia Beagstod homs aafgem miassn. S Vitriol hodse uma 1760 kaam no fokaffa lossn. Zweng an naim Fofaan Poliaroud zmocha, wos zan Schleifa und Polian fo Glasln und Spiagl vawend woan is, hodma Bomoas in da Zeid fo 1870-1914 in da ganzn Wäid kennd kod. Owa boid hod ma des Zeigl kämisch mocha kinna und fia Bomoas hod ses dano nima rendiad. Am 27. Mai 1962 iss damid goa gwen.
Scho im 15. Joohundad hom se um Bomoas umma, Gloshittn oogsidld kod. Ab 1945 hod se Bomoas in de nexdn 30 Joo zan Glosvaedlungszändrum gmausad und hod heid de grässd Bleikristoiauswoi z Deitschland. Z Bomoas hodma friazeite aaf Fremdnvakea gsezd kod, wai se aussa da Glosmocharei koa andas Weagl im hintasdn Winkl fom Boarisch Woid oogsiedld hod. Scho im Joa 1883 is z Bomoas da "Boarische Woid Vorein" grind woan und nom Griag is da Fremdnvakea weida ausbaud woan. Bomoas is heid da bekanndasde und da moasd bsuachde Kuaoat im Boarischn Woid.
1945 homs Bomoas zan "Lufdkuaoat" gmochd und 1958 iss Moakt woan. 1962 hod ma oogfangt a khaizds Freibad zum ban, 1967 isa Kuahaus baud und 1972 iss Hallnbad in Betriab ganga. 1989 foigd a nais Rathaus mid Kuavawoitung, a Diafgarasch und a Kuapark. Zlezt im Dezemba 1992, griagt Bomoas des Prädikat „"Heilklimadischa Kuaoat"“.
Wappm.
Bschriib: Teit duachn Umries fom Säiwabeag in Blau und Säiwa; oom da goidane Kuahuad midan säiwan Heamelinbsaz, unt greizd a schwoaza Schlegl und a schwoaza Beagmohamma.
Poliaroud

Poliaroud (dt. Polierrot) is a Poliamiddl, wos sowoi af technischn oda kinstlarischn Gebiad brauchd wead, um a hoats Matariai, wia Metoi, Glos oda Stoa polian zkinna. Poliaroud is bsundas gschazd zweng seina Feinheid und da houweatign Politua. Heagstäid wiads fom Glian fo kleesauan "Eisn(II)-oxid", Fällung fo schwääfesauan "Eisn(II)-oxid" mid "Oxalsaire". Nom Grod fo da Gliahizn griagd ma vaschiine Nuanzn (Häiroud, Braunroud, Roudbraun bis aafs Dunklviolette) und Härtegrad. Zan dunklviolettn Poliaroud sogd ma a zweng seina bsundan Vawendung Stoiruusch, zan häiroudn Goidruusch.
Scholem Alejchem

Da Scholem Rabinowitsch (* 2. Meaz 1859 in Perejaslaw bei Kiew; † 13. Mai 1916 in New York), bekaunt untam Pseudonym Scholem Alejchem (hebräisch und jiddisch שלום־עליכם; russisch/ukrainisch Шолом-Алейхем; aundare Schreibweisn: "Sholom Aleichem, Scholem Aleikhem, Shalom Aleichem" usw.), woa ana vo de grässtn jiddischsprochign Schriftstöla. Ea wiad aa da jidische Mark Twain gnennt.
Des Musical Fiddler on the Roof ("Anatevka"), basiat auf de Gschichtn vom Tevye ("Tewje"), dem Müchmaun, vom Scholem Alejchem und is scho iwaroi in da Wöd aufgfiat wuan. Es hod aa des jidische Lem in Osteiropa wödweit bekaunt gmocht.
Da Scholem Alejchem hod am Aufaung nua Russisch und Hebräisch gschriem, eascht ob 1883 aa Jiddisch. Des woa domois de Schproch, de wos jeda Jud in Osteiropa kena hod und es woa aa de Literatuasproch vo de Judn.
I. Fun Kasrilevke
II. Fun Pesech zu Pesach
III. Erzählungen und Phantasien
IV. Dramatische Schriften
V. Tewie der Milchiger
VI. Kleine Menschalech
VII. In Sturm. Roman in zwei Teilen
VIII. Erzählungen für jüdische Kinder
IX. Erzählungen für jüdische Kinder (Fortsetzung)
X. Menachem Mendl
XI. Jüdische Romane
XII. Summerloib
XIII. Alt-Neu-Kasrilewke
XIV. Jossele Solowei
XV. Jüdische Schreiber
XVI. Urme und Fröhliche
XVII. Urme und Fröhliche (Fortsetzung)
XVIII. Motl Pese dem Chasens
XIX. Motl Pese (Fortsetzung)
XX. Jugendromane
XXI. Monologe
XXII. Lkuwed Jomtow
XXIII. Lkuwed Jomtow (Fortsetzung)
XXIV. Komödien
XXV. Fun zwei Welten
XXVI. Vunm Jerid
XXVII. Vunm Jerid (Fortsetzung)
XXVIII. Eisenbahngeschichten
LaRue County, Kentucky

LaRue County is a Beziak im Bundesstoot Kentucky in da USA. Da Beziak hod 14.193 Eihwohna. Da Sitz vo da Vawoitung is Hodgenville.
Da Beziak hod a Fläche vo 683 Quadratkilometa, dovo san 1 Quadratkilometa Wossafläche.
Superman

Da Superman is a berihmde, amerikanische Comicfigua. Ea guid ois easchta Superhejd vo da Comicgschicht. Superman is van: Jerry Siegel und van Joe Shuster in de 1930a Joar eafundn worn, wia de no in de Highschool gonga san.
Anno 1938 is a zan easchtn Moi in de "Action Comics" vaeffntlichd worn. Spada is a imma wieda in Fuim, Feanseng, Comicheftln, Computerspui und weidane Medien easchiena. Da Superman is oane vo de bekonndasdn Comicfiguan vo da Wejd.
Cole Younger

Cole Younger ("Thomas Coleman Younger"; * 15. Jenna 1844 in Lee’s Summit, Missouri; † 21. März 1916 emdo) isa Gsetzlosa im domois no "Wuidn Westn". Sei Dantn d Adeline Younger is d Mam vo de "Dalton"-Briada gwen.
Lem.
Da Cole is mid 13 Gschwista af da Farm seina Äidan, Henry Washington Younger und Bersheba Leighton Fristoe afgwoxn. Ois im Biagagriag oi "Jayhawkers" era Farm iwafoin hom, isa glei draf ba de Quanrtill Raiders, a Partisandruppm fom "William Clark Quanrtrill" eidren. Mid dene hoda a am "Massaka vou Lawrence "teignumma kod. Ois da amerikanische "Sezessionsgriag" 1865 goa gwen is, hoda mid seine Briada Bob, Jim und John, de James Briada Frank und Jesse sowia Clell Miller, Arthur McCoy, Charlie Pitts, John Jarette und Bill Chadwell, de "James -Younger Bandn" grind. Se hom nocha z Missouri merare Bankn, Bostkutschn und Ziig iwafoin und ausgraubd.
Am 7. Septemba 1876 homses af de First National Bank in Northfield, Minnesota ogseng kod. Da Cole hod se foa da Bank postiad und drei fo ea han naiganga gwen. Ois se da Kassiara gwead hod, homs eam d Guagl ogschnittn. Gschossn is woan, da Cole is fickre woan und hod an Mo daschossn. Af des afe, hom de Biaga vo da Stod a ogfangt af de Bandn zan schiassn. De Raiba homse owa an Fluchtweg freischiassn kinna, da Bob Younger is owa falezt ling blim. Da Cole hodn owa mid gnumma. Da Legend no, woit da "Jesse James" an Bob ned midnemma und daschiassn. Da Cole hod des owa net zualossn und so han de James Briada alloa ookaut, de Younger Briada hand wegam faleztn Bob nua langsam foro kumma und hom no zwe Wocha Flucht afgehm kod.
Im foigandan Prozess hom se de Younger-Briada schuide bekennt, das ned afn Goign gmiassd hom und hand dafia Lemslengle eigschbiad woan
Da Cole Younger is 1903 begnadigt woan, hod no a eabars Lem gfiad und is im Oita vo 72 Joa gstoam.
Frauenau

Frauenau, aa D'Au (amtle: Frauenau) is a Gmoa im niadabayerischn Landkroas Reng. De Leid duad song, se hand Auara.
Log.
D'Au im Boarischn Woid ligd am Fuas fom Rachl am Nationalpark Boarischa Woid und an da "Glosstraß". Afm Gmoagebiet is de "Drinkwossatoisperr Frauenau", de wou an groussn Tei fo Ostbayern mid Drinkwossa fasoagd. Frauenau is uma 7 km esdle fo Zwiesl, 22 km neadle fo Grafenau und 16 km fo da Groasstod Reng weg. Frauenau hod an Bohhof an da Woidboh.
Gmoagliedarung.
De bolitische Gmoa Frauenau hod 15 amtli bnennte Ortstei:
Es gibt nua de Gemarkung Frauenau.
Gschicht.
Anno 1324, da Lainbruada Hermann is fom Glousta Niadaoida iwa Rinchna ins "Toi da wuidn Au" kema gwen und hod mid Rodunga oogfangd kod. 1331, da Hermann is 1326 gschdoam gwen, do hod da "Hartwig fo Degenberg, "a häizane Kapäin fiara Bäidl fo da schmeazhaftn Muttagottes (Pietà) baud kod, des wo eam ois wundatäte bschriem woan is. Den Toigrund hoda dano "Unsa Liam Fraun Aue" gnennd. Iwa de Joohundad san dano Woifora kema gwen. Im 18. Joohundad homs de gotisch "Krumanaua Kiacha" ogrissn und a Rokokokiacha hibaud kod, in dera Midd no oiwai des Gnadnbäidl fo da "Liam Frau" is.
Wia iwaroi im Woid, is d Glosmocharei wichde gwen. 1420 homs scho de easchd Gloshittn baud kod. 1568 hods de Famäi "fo Poschinga" kaffd und bis heid nimma heagem. Da "Benedikt Poschinga" is 1790 Gaadld woan und hod damid d Heaschofd iwa Frauenau im Kuafiaschdndum Baian griagd kod. Da no biagaliche Poschinga hod scho 1785 de Hofmarksgrichtsbarkeit af seim Gloshittnguad z Owafrauanau griagd. Seit 1818 is de Gmoa aso wias etz is. Prägd fo Woid und Glos.
Religiona.
Zweng de Woifora, is Frauenau scho um 1342 a Pfoarei woan und hod zan Bistum Bassa kead. Pfoakiacha is de Rokokokiach "Mariä Himmefoat" und d Filioikiach "St. Gunther" z Buchnau (Gmoa Lindberg) gwen. Fo 2004 oo, buin Frauenau und d Gmoa Lindberg den Pfoavoband Frauenau-Lindberg unta da Leitung fom Pfoara "Lorenz Glatz", dea im Hirgschd 2009 de Nochfoig fom Pfoara "Robert Rödig" oodren hod. Fiad evangelische Kiachagmoa is de Evang.-luth. Pfoarei Zwiesl untam Pforra Heiko Hermann zuaschdande.
Stodbadnaschoftn.
A Badnaschoft bschdäd mid da Gmoa "Nový Bor", , (ba.: Haida), de wia Frauenau a Glosmocha-Dradition hod.
Wappm.
"In Säiwa a schräg gstäida fimfbladdriga rouda Lindnzweig."
Groußa Rachl

Da Grouße Rachl (dt.: Großer Rachel) is mid da zwoathexde Beag im Boarischn und im Behmawoid, glei nochm Groußn Arba. Zam midm 900 m noadwestle glengna Gloan Rachl buid a den Beag "Rachl" (tschechisch "Roklan"). A bor oidi Leit sognd zom Rachl da "Rei".
Af seim Fejsngipfe städ a schtämmigs Hoizgreiz und a Beagwachthittn, da Blick gäd nieba zan "Ossa" und Arba noadwestle, bis ume zan "Dreisesslbeag" siadestle, bei Föhn oda "Inveasionswedalog" ko ma de Oipnketn voum "Doudn Gebiag" bies za Zugspitz seng. Hero woxande Fichtn, a bissl untahoi an Gipfe, aschwan s rundumadum schaugn middlawei. Da Grouße Rachl is a beliabts Ausfluagszui, untahoi im Woidschmidhaus koma rastn und eikean.
Siadestle voum Gipfe, is 400 Meta doifa da "Rachlsää". A d "Rachlkapain" ligt am Beaghang. Noadestle im "Rachlwoid" (Roklanský les) scho in da Tschechei dränt, san de Kwejgebiad voum Gloana Reng und "Groußn Muiabo" (Roklanský potok)
Etwa 900 Meta nordwestlich vom Groußn Rachl find ma an Kloana Rachl.
Da Boaknkäfa hod ab 1995 am Rachl,gnau wia am Lusen a, an groußn Tei voum Woidbstand hie gmochd.Oba im Nationalpark wiad nix gmochd dageng, des wiad da Nadua ibalossn. Etz woxd a Mischwoid no, anstej dem friaran monotona Fichtnwoid.
Sahra Wagenknecht

De Sahra Wagenknecht (* 16. Juli 1969 in Jena) is a deitsche Politikarin und Autorin. Seit 2010 is de Wagenknecht stejvatretende Vorsitzende vo da Partei Die Linke und seit Oktoba 2015 Vorsitzende vo da Bundesdogsfraktion.
Mährische Wolochei

De mährische Wolochei (tschechisch: Valašsko) is a gebiagige Gegand gaunz im Ostn vom historischn Landl Mährn in Tschechien, in da Nachn vo da Slowakischn Grenz.
Se is vökakundlich und kuituagschichtlich gseng a eignständige Region. Nochbagegandn san de "mährische Slowakei" im Sidn und de "Hanna" im Westn. De mährische Wolochei losst se in ziaka mid n Laundkraas "Vsetín" und de närdlichn, noadestlich und estlichen Deule vom Laundkraas "Zlín" obgrenzn. In da Stod "Rosenau untam Radhoscht" (tschechisch: "Rožnov pod Radhoštěm") gibts a Wolochisches Freiliachtmuseum, in wöchanem Wolochische Voikskuitua gsaummet wiad, inklusive oide, owa nu dahoidane Heisa aus Deafa und Städt vo da Region.
De uaspringlich rumänischn Wolochn haum se in Mährn in da Zeid vom 14 bis ins 17. Joahundat augsiedlt. Wolochische Hiatnstämm san in dera Zeid aus de heitign rumänischn Sidkarpatn Richtung Noadn gwaundat. De Wolochn söwa wean zmeist fia romanisiade Nochkumman von oide Balkanvöka wia de Thraker bzw. Daker oda Illyrer ghoidn, wos owa ka genarö akzzeptiade Theorie is.
Da slawische Naum "Vlach" (Woloch) fia Ostromanen kummt vom uaspringlich ausn geamanischn und hod de söwe Wuazn wia da Ausdruck "walsch/wöllisch" (Deteus im Artikl Wolochn).
Auf da Raas noch Noadn hi haum de Wolochn eahnare uaspringlich Sproch valuan, mid da Ausnauhm vo a poa rumänische Weata (s. g. Karpatismen, wia z. B. Brynza: da Kaas, wos a Grundlog fia n Liptaua is, kummt vo rumänisch: Brânză ), wöchane se in eahnare Dialekte ghoidn haum. Se haum se olladings eahna Voikskuitua (Voikstänz, Trochtn, Musi) und eahna Wiatschoftweis, bsundast de Schofzucht, dahoidn. Duach des is de Voikskuitua vo da mährische Wolochei aus ana Mischung vo rumänischa und karpato-ruthenischa Kuitua entstaundn. In de easchtn schriftlichn Quön is vo ana „Coloni Valachales“ oda „Valach seu Ruthéni“ (Wolochn, oiso Ruthenen) de Red.
Himmereich

As Himmereich oda da Himmi is a Gengd im Jenseits, wo da God bzw. de Gedda, Engl bzw. andane geddliche Wesn und gsegnte Vastormne wohna. Es wead in vui Religiona ognumma, doss Bewohna vom Himmereich af'd Eadn kemma kena und doss Eadbewohna noch'm Doud in an Himme afsteing kunntn.
Vom Himmereich redt ma oft ois vo an "hähan Ort", vo am Paradies, im Gengsotz zua Höi, da Untawejd, an Ort diaf unta uns.
Dridds Reich

Ois Drittes Reich, boarisch Dridds Reich, wead des Deitsche Reich vo 1933 bis 1945 gnennt bzw. de Zeid vo da nationalsozialistischn Heaschoft in Deitschland.
Dea Begriff is owa ejta ois wia da Nationalsozialismus und gähd afs Kristndum zruck. De ejstaste Dreiainterpretation vo da Gschicht ko ma bei Paulus und in da Offnborung vom Johannes nochlesn. Do gibts de Dreitteilung Heidndum, mosaiische Zeid (Oids Testament) und Kristndum. Es bedeidt im Kristndum aa des Zeidoita vom Heiligen Geist. De Dreiteilung vo Gschichtsperiodn hod owa aa im omdländischn Denkn a lange Tradition, beispuisweis de Einteilung in Antike, Middloita und Neizeit. Des Dridde is oiso imma des Häxte und Eastremsweataste, desweng hom des de Nazis gnuzd.
Neizeid

De Neizeid (dt.: Neuzeit) is a Periodn in da omdländischn Gschicht. Es is as dridde Zeidoita nochm Oitadum und im Middloita. Ofanga duads im 16. Joarhundat und reicha duads bis heit. Ois Schlissleaeignisse zua Wend vom Middloita zua Neizeid wean unta andam de Entdeckung vo Amerika 1492, de Reformation duachn Martin Luther anno 1517 und de Eafindung vom Buachdruck duachn Johannes Gutenberg ogfiad. De Dreiateilung spuit aussahoib vo Eiropa nua a gringe Roin und wead aa in da omdländischn Gschichtswissnschoft kritisiad.
Untateilung.
De Neizeid wead wieda untateit in:
Letcher County, Kentucky

Letcher County is a Beziak im Bundesstoot Kentucky in da USA. Da Beziak hod 24.519 Eihwohna. Da Sitz vo da Vawoitung is Whitesburg.
Da Beziak hod a Fläche vo 878 Quadratkilometa, dovo san 0.2 Quadratkilometa Wossafläche.
Höi

De Höi oda: Hej (dt.: Hölle) is a Gengd im Jenseits, wo de Doudn bzw. eanane Säjn van Deifi bzw. vo bäsn Geistan obgstrofd und ofd sadistisch quäjd wean.
In oanign Religiona, wia im Buddhismus, deand de Höi zua Bessarung, in ondan, so wia im Kristndum, is des a Ort vo da ewing Vadommnis. Im Gengsotz dozua is fia de Kristn as Himmereich oda Paradies, da Ort fia's ewige Lem.
As kristliche Konzept vo da Höi, kimmd wia's Woat, vo de oidn Germanen. Oidhochboarisch hoassd's: "hella", gotisch: "halja", oidnoadisch: "hel" und anglsaxisch: "hell". Dobei stähd uaspringli "hel" fia de Doudngeddin "Hel" und de Endung -a fia "afnemma".
Wissnschoft

De Wissnschoft (dt.: Wissenschaft) is de systematische Strebn vom Menschn, Wissn afzbaaun und z organisian. In da modeana Wissnschoft geht's um nochpriafbore Eaklearunga und Voraussogn ibas ganze Universum.
Bis ins 19. Joarhundad wor Wissnschoft a Tei vo da Philosophie, Natuaphilosophie gnennt.
Wissnschoftstheorie.
De Wissnschoftstheorie is a Teigebiet vo da Philosophie. Do wead voa oim da Woarheidsospruch vo da Wissnschoft hintafrogt und iare Methodn und Zui analysiad.
In da Epistemologie (Kenntnistheorie, dt. Erkenntnistheorie) wean voa oim Methodn und Voaraussetzunga vo da Eakenntnisgewinnung eafoascht.
Kuchlbehmisch

Kuchlbehmisch oda Kuchlböhmisch is a Iwabegriff fia net standartisiade Mischfuamen vo Deitsch, Boarisch/Weanarisch und Tschechisch, de wos in da Östareichisch-Ungarischn Monarchie und iahre Nochfoigestootn bis ins 20. Jhdt gredt wuan san.
Oigemeines.
Kuchlbehmisch is duachn Vasuach vo tschechische Muadasprochla entstaundn, zmeist Leid aus da Untaschicht, Deitsch bzw. Weanarisch z redn. Sotzstöllung und Reflexivpronomen orientian si dabei stoak auns Tschechische, da Wuatschotz woar je noch Kenntnis vom Sprecha meah Deitsch, Weanarisch oda Tschechisch. Gschriebm is zmeist midn Tschechischn Alphabet wuan. Deitsche Buchstobm und Laute wia z. B. z und Sch san mid n tschechischn Alphabet, oiso c und Š gschriebm wuan. Festgschriewane Regln oda goar a standartisiade Grammatik hods owa kane gebm. De Mischkulanz, wos duach des entstaundn is, woar oft fia reine Muadasprochla – sowoi tschechische, ois aa weanarisch/deitsche – net oda nua schwaa vaständlich. Gredt is hauptsächlich in Wean und Umgewung wuan.
Vawaundt, owa do untaschiedlich vom Kuchlbehmischn is des Behmakln. Bein Behmakln wiad weanarisch oda östarreichisches Deitsch mid an stoakn tschechischn Akzent gredt, es gibt owa kane tschechischn Konjugationen und Deklinationen. Des Behmakln is duach östarreichische Kabarettistn wiar z. B. in Maxi Böhm bekaunnt wuan.
Textbeispü.
In "Die Erben der Tante Jolesch" vom Friedrich Torberg is fuiganda Beispüsotz iwaliefat:
"Hausmajstr vypucuje Votruv ibacia na klandru."
wos sovü haßt ois wia:
"Da Hausmasta putzt in Votan sein Iwaziacha aum Glanda."
Adabei

A Adabei [dt. "Auchdabeiseinwoller"], aa Schickimicki (vau Schickeria: jidd. "schickern" = "saufn, ausaufn"), is a promi- und mediengeila Wichtigdua. Adabeis san meistns B-Promis, de wos auf Aissalichkeitn wia ausgfollans Gwand, Kaviar, Champagner und exaltiads Auftretn ("Bussi-Bussi-Gsöschoft") Weat leng.
Synonyme und Beispü.
Schickimicki, Stodrottl, Kiebitz, Gsöschoftsreporta
Bsundaheit.
"Adabei" is aa a laungjährige, populeare Gsöschoftsklatschkolumne vau da Kronen Zeitung. De bekauntasdn Adabei-Kolumnistn woan da Roman Schliesser und da Michael Jeannee.
Ostbayern

Mid Ostbayern san de boarischn Regiarungsbeziak Niedabayern (Regiarungssiedz Landshuad) und Owapfoiz (Regiarungssiedz Rengschburg) gmoand, de an Tschechei und Estareich ogrenzn. Damid ma de Region unta oa Doch brochd hod, hod ma in da Nochgriagszeid Ostbaian dafundn. Bis heid wiad driwa gstrittn , scho alloa weis koa Westbaian ned gibd.
Kroas Niedabayern-Owapfoiz.
1931 bschlossane Spoamaßnama hom 1932 dozua gfiad dass de Kroas Niedabayern und Owapfoiz zamglegd wean. Rengschburg wiad Vowoitungsiedz. 1948 hod ma de zwoa Beziake ois sejbststandige Vowoitungsoaheidn wida heagstejd, owa easchd 1956 voistandig, ois de Regiarung vo Niedabayern vo Rengschburg no Landshuad zong is. Owa a heid no gibds Insdidutiona, de in oi zwoa Regiarungsbeziake zuastande san. S "Vowotinggrichd Rengschburg", de "Handweakskama Niedabayern-Owapfoiz", de Dochdagsejschaftn da "DB Regio AG" und" Regionalbus Ostbayern", s "Regionalschdudio Ostbayern" voum Boarischn Rundfunk und da "Durismusvoband Ostbayern".
Boarische Ostmak.
De Nadionalsoziolisdn hom af a Oregung vo "Hans Schemm" 1933, den "Gau" "Boarische Ostmak" gschaffa. In dem woa neba Niadabaian und Owapfoiz a no s noadboarische Owafrankn mid drin. Gauhaubdstod woa Baireith. Ois Haubdvabindungsax fian Gau hod ma de Boarische Ostmakstroß vo Owafrankn no Bassa baud. 1942 hod ma zan Gau, "Gau Baireith" gsogd.
Log.
Haubdfliss in dem Gebiad san Doana, Reng, Naab, Ilz, Inn und Isar. Haubdsechle wiad des Gebiad voum Middlgebiag, wia an Boarischn Woid und an Owapfäiza Woid bheaschd, es hod owa a Diafland wia an "Geibon "(Gäuboden).
Städ.
Ostbayern is a lendlichs Gebiad, mid Rengschburg (145.465 Eihwohna - Stond: 2015) hods oa Groußstod. Weidare kroasfreie Städ san Landshuad (69.211 Eihwohna), Bassa (50.566 Eihwohna), Straubing (46.806 Eihwohna), Weidn (42.055 Eihwohna) und Amberg (41.861 Eihwohna).
Wichdige Kroasstäd san no Neumarkt (39.333 Eihwohna), Deggndorf (32.189 Eihwohna) und Schwandorf (28.481 Eihwohna).
Wichdige Haubdvakeasstrossn.
Autobohna
Bundesstrossn
Bohstrecka
Knotnbunkt Rengschburg
Knotnbunkt Schwandorf
Knotnbunkt Bladdling
Schiffoatsweg
Bundeswossastroßn :
Willy Brandt

Da Willy Brandt (* 18. Dezemba 1913 in Lübeck ois Herbert Ernst Karl Frahm; † 8. Oktoba 1992 in Unkel) woar a deitscha sozialdemokratischa Politika.
Ea woar vo 1957 bis 1966 Regiarenda Buagamoasta vo Berlin, vo 1966 bis 1969 Bundesaussnminista und Vizekanzla und vo 1969 bis 1974 viata Bundeskanzla vo da Bundesrepublik Deitschland. Fia sei Ostpolitik (Entsponnung mid da Sowjetunion und ian osteiropäischn Satellitnstootn) hod a in "Friednsnobelpreis" gwunna.
Vo 1964 bis 1987 woar da Brandt Voasitzenda vo da SPD, vo 1976 bis 1992 President vo da Sozialistischn Internationale.
Magoffin County, Kentucky

Magoffin County is a Beziak im Bundesstoot Kentucky in da USA. Da Beziak hod 13.333 Eihwohna. Da Sitz vo da Vawoitung is Salyersville.
Da Beziak hod a Fläche vo 801 Quadratkilometa, davo is 0 Quadratkilometa Wossafläche.
Denglisch

Denglisch oda Denglish (aa: Engleutsch oda englisch: ', ') moant de exzessive Vamischung vo da deitschn Sproch mid richtign und foischn englischn Ausdrickn (Anglizismen und Scheinanglizismen).
„Denglisch“ is a Koffawoat, des wo si aus „"De"itsch“ und „E"nglisch"“ zammsezd. Fia Denglisch gibds koa exakte Definition, es is eha a subjektive Weatung.
De Amis schmunzln iwan deitschn Drong zum Englischn.
Scheinanglizismen.
Anglizismen san Fremdweata und Lehnweata aus'm Englischn. Scheinanglizismen san scheinboa englische Ausdrick, de wo owa im Englischn so ned existian bzw. ned in dea Bedeitung:
Zitat.
A Strophn aus an ironischn Denglisch-Liad vo da Kölna Musigruppn Wise Guys gähd so:
&lt;poem&gt;
"Ich bin zum Bahnhof gerannt und war a little bit too late:"
"Auf meiner neuen Swatch war‘s schon kurz vor after eight."
"Ich suchte die Toilette, doch ich fand nur ein „McClean“,"
"Ich brauchte noch Connection und ein Ticket nach Berlin."
"Draußen saßen Kids und hatten Fun mit einem Joint."
"Ich suchte eine Auskunft, doch es gab nur ‘n Service Point."
"Mein Zug war leider abgefahr’n – das Traveln konnt’ ich knicken."
"Da wollt’ ich Hähnchen essen, doch man gab mir nur McChicken."
&lt;/poem&gt;
Dummenglisch.
A bsundare Variantn vo Denglisch is Englisch mid Deitsch-Vadummung.
Momoiro Clover Z

Momoiro Clover Z (jap.: ももいろクローバーZ "Momoiro Kurōbā Zetto", weatli „rosa Klee Z“) is a japanische -Popgruppn (Girlgroup), de wo 2008 vo Stardust Promotion grindd woan is. Seit Aprui 2011 sans 5 Diandln, de wo do midmocha.
Gschicht.
Im Fruahjoar 2008 is de Gruppn untam Noma Momoiro Clover grindd woan. Im August 2009 is de easchde Indie-Single „Momoiro Punch“ (jap.: „rosa Schlog“) aussakema.
Im Aprui 2011 hod de Akari Hayami de Gruppn valossn und "Momoiro Clover" is in "Momoiro Clover Z" umgnennd woan. Seitdem sans 5 Diandln.
Im Novemba 2012 is die neinte Single „Saraba, Itoshiki Kanashimitachi yo“ easchienen, wos aufn easchtn Plotz vo de japanischn Billboard-Singlecharts eigstiegn is. Im Aprui 2013 is de zwoate Oibum "5th Dimension" easchienen, wos aufn easchtn Plotz vo de japanischn Oricon-Oibumcharts eigstiegn is.
Bsetzung.
Ehemolige Mitglieda.
Other